**Iubirea vine...**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am văzut că iubirea vine spre seară,

Aduce căldură-n gândurile mele,

Când pe-ntuneric licuricii cântă iară,

Și-aprind mici luminițe-n toate cele.

Iubirea-i secretul răbdării îndelungate,

Ce-hrănește cuvântul dulce-n noi

Și fugărește furtuna din noapte,

Spălând păcatul plin cu noroi.

Iubirea-i mulțimea minunilor din viață,

Ascunse-n stelele unei galaxii,

Misterul fără vorbe multe, se-nvață,

Când dragostea vine-n nopțile târzii.

Iubirea se-ascunde-n ținutul uitat,

Iar dintr-o dată te-ncearcă c-o șoaptă,

Mai pleacă, dar se-ntoarce de unde-a plecat

Și cântă din nou în lumea disperată.

Când suferi, iubirea te face să speri

Și-ți povestește prin ce-a trecut,

Căci ea te-ajută să scapi de dureri

Și coboară-n sufletul nou cunoscut.